        ROMÂNIA                                 

                

    JUDEŢUL IAŞI                                 

MUNICIPIUL PAŞCANI                                                                    

  CONSILIUL LOCAL                                                          
                                                      

HOTĂRÂRE
privind  sistarea activitatii de depozitare a deseurilor municipale si asimilabile la depozitul Pascani-Valea Seaca si  infiintarea unei Comisii  speciale de analiza si stabilire a alternativei   optime pentru eliminarea controlata a deseurilor generate dupa data inchiderii depozitului
Consiliul Local al Municipiului Pascani
  Avand in vedere expunerea de motive a Primarului municipiului Pascani,  in calitate de initiator al proiectului de hotarare;

Având în vedere Raportul de specialitate  elaborat de Compartimentul Protectia Mediului, inregistrat sub nr.15307/17.08.2009;

Având in vedere Rapoartele de avizare ale:

· Comisiei de organizare si dezvoltare urbanistica, realizarea lucrarilor publice, conservarea monumentelor istorice, protectia mediului, ecologie, patrimoniu şi administratie publica; 

· Comisiei de prognoze economico-sociale, buget, finante, industrie, agricultura, silvicultura, prestari servicii , comert si IMM- uri;

· Comisiei juridicǎ, ordine publicǎ, drepturile omului şi libertǎţi cetǎţenesti din cadrul Consiliului Local al municipiului Pascani;

Având în vedere prevederile Legii serviciului de salubrizare a localităţilor nr. 101/2006, cu completarile si modificarile ulterioare;

Având în vedere prevederile H.G. nr. 349/2005- privind depozitarea deşeurilor, cu completările ulterioare;
In baza Art.9 din Legea 51/2006- privind serviciile comunitare de utilităţi publice, cu modificarile si completarile ulterioare;
Având în vedere prevederile art. 36, alin(2), lit.d), ale alin. (4) lit. f),  ale alin. (6) pct. 9 si 14   si ale art. 54 alin. (7) din Legea administraţiei publice locale nr. 215/2001, republicata, cu modificarile si completarile ulterioare;

În baza art. 45 alin. (1) din Legea administraţiei publice locale nr. 215/2001, republicată, cu modificarile si completarile ulterioare,
HOTĂRĂŞTE:

Art. 1.  Se aproba sistarea activitatii de depozitare a deseurilor municipale la depozitul Pascani -Valea Seaca incepand cu data de 01.09.2009.
Art. 2. La depozitul Pascani-Valea Seaca vor fi acceptate spre depozitare numai deseuri din constructii si demolari asa cum este prevazut in proiectul tehnic pentru inchidere si monitorizare post-inchidere.
Art. 3 (1) Se constituie Comisia  speciala de analiza  si verificare, in urmatoarea componenta :
HALDAN VASILE
-consilier local

RUSU LEONARD  
- consilier local

AFLOROAEI DIONISIE – consilier  local

           (2) Comisia  speciala de analiza si verificare, constituita  potrivit alin. (1),  va avea urmatoarele  atributii  :

- analiza  ofertelor prezentate de fiecare operator de depozit

- negocierea  ferma a contractului cu fiecare operator de depozit si   stabilirea modalitatii de lucru cu  fiecare in parte

- prezentarea spre aprobare Consiliului Local, in termen de 10 zile calendaristice de la data prezentei sedinte,  a  alternativei   optime pentru eliminarea controlata a deseurilor generate,  dupa data inchiderii depozitului Pascani-Valea Seaca.
Art. 4 Prezenta hotarare isi va produce efectele pana la implementarea Sistemului Integrat de Gestionare a Deseurilor pentru judetul Iasi cu finantare prin POS-Mediu.
Art. 5.-Serviciul Administratie Publica va comunica in copie prezenta hotarare:

· Institutiei Prefectului judetului Iasi;

· Agentiei pentru Protectia Mediului Iasi
· Garzii Nationale de Mediu-Comisariatul Judetean Iasi
· RAGCL-Pascani;

· Compartimentului   Protectia Mediului;
· Mass-media.

